section_heading: Životopis
paragraph_text: Od 1999. godine Goran Rako projektira stambenu zgradu B, u Rijeci, a 2001. projektira zgradu POS-a u Španskom, Zagreb (I nagrada) s Natašom Jakšić, te Arheološki muzej Narona u Vidu, Metković (I nagrada) koji je svečano otvoren 18. svibnja 2007. godine na Međunarodni dan muzeja. Godine 2002. sudjeluje u međunarodnom natječaju za Muzej egipatske umjetnosti u Kairu, a 2003. otvara vlastiti projektni ured Radionica arhitekture d.o.o. te postaje član predsjedništva DAZ-a i UHA-e. Iste godine projektira i bazen u Puli s Igorom Franićem (II nagrada) te dobiva nagradu Viktor Kovačić za zgradu B kao najuspješniju arhitektonsku realizaciju 2002.